Utenos kolegijos dokumentų įkėlimo į Lietuvos akademinės elektroninės

 bibliotekos informacinės sistemos talpyklą tvarkos aprašo

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(eLABa tvarkytojo pavadinimas)

**Darbuotojo įsipareigojimas saugoti asmens duomenų paslaptį**

**Aš suprantu**

* kad savo darbe tvarkysiu asmens duomenis, kurie negali būti atskleisti ar perduoti neįgaliotiems asmenims ar institucijoms;
* kad draudžiama perduoti neįgaliotiems asmenims slaptažodžius ir kitus duomenis, leidžiančius programinėmis ir techninėmis priemonėmis sužinoti asmens duomenis ar kitaip sudaryti sąlygas susipažinti su asmens duomenimis;
* kad netinkamas asmens duomenų tvarkymas gali užtraukti atsakomybę pagal Lietuvos Respublikos įstatymus.

**Aš įsipareigoju**

* saugoti asmens duomenų paslaptį;
* tvarkyti asmens duomenis, vadovaudamasis Lietuvos Respublikos įstatymais, 2016 m. balandžio 27 d. Europos parlamento ir tarybos reglamentu (ES) 2016/679 (Bendrasis duomenų apsaugos reglamentas) ir kitais teisės aktais, taip pat pareiginiais nuostatais / aprašymu ir taisyklėmis, reglamentuojančiomis man patikėtas asmens duomenų tvarkymo funkcijas;
* neatskleisti, neperduoti tvarkomos informacijos ir nesudaryti sąlygų įvairiomis priemonėmis su ja susipažinti nei vienam asmeniui, kuris nėra įgaliotas naudotis šia informacija tiek įstaigos viduje, tiek už jos ribų;
* pranešti savo vadovui ir duomenų apsaugos įgaliotiniui apie kiekvieną įtartiną situaciją, kuri gali kelti grėsmę asmens duomenų saugumui.

**Aš žinau**

* kad už šio įsipareigojimo nesilaikymą ir Lietuvos Respublikos asmens duomenų teisinės apsaugos įstatymo ir Bendrojo duomenų apsaugos reglamento pažeidimą turėsiu atsakyti pagal galiojančius Lietuvos Respublikos įstatymus;
* kad bet kuris asmuo, patyręs materialinę ar nematerialinę žalą dėl Bendrojo duomenų apsaugos reglamento pažeidimo, turi teisę iš duomenų valdytojo ar tvarkytojo gauti kompensaciją už patirtą žalą;
* kad duomenų valdytojas, duomenų tvarkytojas ar kitas asmuo, atlygina asmeniui padarytą žalą, patirtą nuostolį išreikalauja įstatymų nustatyta tvarka iš asmens duomenis tvarkančio darbuotojo, dėl kurio kaltės atsirado ši žala;
* kad šis įsipareigojimas galios visą mano darbo laiką šioje įstaigoje, perėjus dirbti į kitas pareigas arba pasibaigus darbo santykiams.

**Aš esu susipažinęs(-usi) su**

* [Bendruoju duomenų apsaugos reglamentu ES 2016/679](https://eur-lex.europa.eu/legal-content/LT/TXT/HTML/?uri=CELEX:32016R0679&from=LT);
* [Lietuvos Respublikos asmens duomenų teisinės apsaugos įstatymu](https://www.e-tar.lt/portal/lt/legalAct/TAR.5368B592234C/asr);
* dokumentų įkėlimo į Lietuvos akademinės elektroninės bibliotekos informacinės sistemos talpyklą tvarkos aprašu, [eLABa saugos politiką įgyvendinančiais dokumentais](https://www.elaba.lt/elaba-portal/elaba/dokumentai) ir atsakomybe už jų nesilaikymą.

 **Darbuotojo vardas, pavardė, parašas, data \_\_\_\_\_\_\_\_**